
Proiect
PARLAMENTUL REPUBLICII MOLDOVA

L E G E

pentru modificarea şi completarea unor acte legislative

Parlamentul adoptă prezenta lege organică.
           Art. I. ( Legea nr. 845-XII din 3 ianuarie 1992 cu privire la antreprenoriat şi întreprinderi (Monitor, 1994, nr.2, art.33), cu modificările şi completările ulterioare, se modifică şi se completează după cum urmează:
articolul 36:

alineatul (1) se completează cu o nouă literă, c1), cu următorul cuprins: 
„c1) creanţele Ministerului Finanţelor pentru împrumuturile acordate sub garanţia statului”;

Art. II. – În tot textul Legii nr.548-XIII  din 21  iulie 1995  cu privire la Banca Naţională a Moldovei (Monitorul Oficial al Republicii Moldova, 1995, nr.56-57, art.624), cu modificările şi completările ulterioare, cuvintele „hîrtii de valoare” se înlocuiesc cu cuvintele „valori mobiliare”, la cazul respectiv.

           Art. III. – În tot textul Legii instituţiilor financiare  nr.550-XIII  din 21  iulie 1995  (Monitorul Oficial al Republicii Moldova, 1996,  nr.1, art.2), cu modificările şi completările ulterioare, cuvintele „hîrtii de valoare” se înlocuiesc cu cuvintele „valori mobiliare”, la cazul respectiv.

         Art.IV. ( Legea nr.  847-XIII  din  24 mai 1996 privind sistemul bugetar şi procesul bugetar   (republicată în Monitorul Oficial al Republicii Moldova, 2005, ediţie specială), cu modificările ulterioare, se modifică după cum urmează:

în tot textul legii  cuvintele „hîrtii de valoare” se înlocuiesc cu cuvintele „valori mobiliare”, la cazul respectiv;
la articolul 55  alineatul (5) se exclude.  
         Art.V. ( În tot textul Codului fiscal nr.1163-XIII din 24 aprilie 1997 (republicat în Monitorul Oficial al Republicii Moldova, 2007, ediţie specială), cu modificările şi completările ulterioare, cuvintele „hîrtii de valoare” se înlocuiesc cu cuvintele „valori mobiliare”, la cazul respectiv.

       Art.VI. – În tot textul Legii nr.1164-XIII  din 24  aprilie  1997  pentru punerea în aplicare a titlurilor I şi  II  ale Codului  fiscal  (republicată în Monitorul Oficial al Republicii Moldova, 2007,  ediţie specială), cu modificările şi completările ulterioare, cuvintele „hîrtii de valoare” se înlocuiesc cu cuvintele „valori mobiliare”, la cazul respectiv.

Art. VII. ( La articolul 2 alineatul (3) din Legea nr.199-XIV din 18  noiembrie 1998 cu privire la piaţa valorilor mobiliare (Monitorul Oficial al Republicii Moldova, 1999,  nr. 27-28, art.123), cu modificările şi completările ulterioare, cuvintele „Legea nr.943-XIII din 18 iulie 1996 privind datoria de stat şi garanţiile de stat” se înlocuiesc cu cuvintele „Legea nr.419-XVI din 22 decembrie 2006 cu privire la datoria publică, garanţiile de stat şi recreditarea de stat”.

Art. VIII. ( Legea insolvabilităţii nr.632-XV din 14 noiembrie 2001 (Monitorul Oficial al Republicii Moldova, 2001, nr.139-140, art.1082), cu modificările şi completările ulterioare, se modifică după cum urmează:

la articolul 84, alineatul (5) va avea următorul cuprins:

„(5) Calcularea plăţilor aferente (dobînda, comisionul de angajament, fondul de risc şi penalitatea) creditelor acordate debitorului de către Ministerul Finanţelor, precum şi a sumelor dezafectate din bugetul de stat întru onorarea garanţiilor de stat se suspendă”;
la articolul 193, alineatul (5) va avea următorul cuprins:

„(5) Creditorii de stat, în comun cu administratorul şi ministerul de ramură, în anumite cazuri, în funcţie de importanţa vitală a debitorului pentru economia naţională, sînt în drept să solicite Guvernului şi Parlamentului scutirea parţială sau totală a debitorului de plata penalităţilor şi altor sancţiuni la bugetul public naţional şi a plăţilor aferente (dobînda, comisionul de angajament, fondul de risc şi penalitatea) sumelor dezafectate din bugetul de stat întru onorarea garanţiilor de stat, precum şi a creditelor recreditate de către Ministerul Finanţelor agenţilor economici din surse externe şi interne, care sînt incluse în tabelul creanţelor şi confirmate de instanţa de judecată, cu condiţia onorării de către debitor a măsurilor prevăzute în plan.”.
Art.IX. – În tot textul Codului  penal al Republicii Moldova nr.985-XV din 18 aprilie 2002 (Monitorul Oficial al Republicii Moldova, 2002, nr.128-129, art.1012),  cu modificările şi completările ulterioare, cuvintele „hîrtii de valoare” se înlocuiesc cu cuvintele „valori mobiliare”,  la cazul respectiv.

Notă explicativă 

la proiectul de lege pentru modificarea şi completarea 

unor acte legislative 

De către Parlament la 22 decembrie 2006 a fost adoptată Legea nr.419-XVI cu privire la datoria publică, garanţiile de stat şi recreditarea de stat (Monitorul Oficial al Republicii Moldova, 2007, nr.32-35, art.114). În scopul aducerii actelor legislative în concordanţă cu legea sus menţionată, se propune  prezentul proiect de lege de modificare şi completare a unor acte legislative.

Pentru utilizarea în actele legislative a noţiunilor noi din Legea nr.419-XVI din 22 decembrie 2006, este necesar ca  în Legea nr.548-XIII  din 21  iulie 1995  cu privire la Banca Naţională a Moldovei, Legea nr.550-XIII  din 21  iulie 1995  instituţiilor financiare, Legea nr.  847-XIII  din  24 mai 1996 privind sistemul bugetar şi procesul bugetar, în Codul fiscal nr.1163-XIII din 24 aprilie 1997,  Legea nr.1164-XIII  din 24  aprilie  1997  pentru punerea în aplicare a titlurilor I şi  II  ale Codului  fiscal şi în Codul  penal al Republicii Moldova nr.985-XV din 18 aprilie 2002 de a substitui noţiunea „hârtii de valoare” cu noţiunea „valori mobiliare” la cazul respectiv”. Totodată, în Legea nr.199-XIV din 18  noiembrie 1998 cu privire la piaţa valorilor mobiliare va fi menţionată Legea cu privire la datoria publică, garanţiile de stat şi recreditarea de stat nr.419-XVI din 22 decembrie 2006.


Luând în considerare faptul că Legea nr.419-XVI din 22 decembrie 2006 prevede acordarea garanţiilor de stat pentru împrumuturile interne şi externe, în scopul reglementării relaţiilor între întreprinderi, care au beneficiat de împrumuturi sub garanţia statului, şi Ministerul Finanţelor se propune de a introduce unele completări şi modificări în  Legea nr. 845-XII din 03 ianuarie 1992 cu privire la antreprenoriat şi întreprinderi şi Legea insolvabilităţii Nr.632-XV din 14 noiembrie 2001. Concomitent se propune de exclus din Legea nr.  847-XIII  din  24 mai 1996 articolul despre interzicerea acordării garanţiilor de stat la împrumuturi interne şi externe.

